# Alcatraz

### Fra Wikipedia, den frie encyklopedi

Alcatraz
Typisk fengselscelle på Alcatraz
Satellitbilde av Alcatraz

Alcatraz er en øy i San Francisco-bukta i California i USA og rett innenfor San Francisco, og var stedet for et berømt fengsel.

På den 500 meter lange øya med sine 85.000 m² ligger også det eldste fyrtårnet på USAs vestkyst.

Det var den spanske forsker Juan Manuel de Ayala som i 1775 seilte inn i San Francisco-bukta og gav alle øyene han fant der sine navn. Navnet Alcatraz er egentlig avledet av Isla de los Alcatraces "Pelikanenes øy". Den gang hekket mange pelikaner på øya.

I 1847 kjøpte den amerikanske militærguvernør John Charles Fremont i California på USAs vegne øya for 5.000 dollar fra meksikanerne, og bebygde den i 1854 (ble fullstendig ombygd fra grunnen av i 1909). Militæret tok øya i bruk som "Fort Alcatraz" i 1859. De bragte krigsfanger dit fra 1861, her ble sørstatssoldater og mannskap fra et erobret handelsskip fra sørstatene internert under den amerikanske borgerkrig. I 1903 var fengselet så forfallent at det måtte stenges. Planleggingen av et nytt begynte i 1906. Det store jordskjelvet i San Francisco samme år førte til at byggingen drog i langdrag - den var ikke ferdig før i 1911.

Fortet ble nedlagt i 1933. Da begynte den endelige ombygging til en straffeanstalt, og den 1. januar 1934 ble Alcatraz omgjort til føderalt fengsel. Det som gjorde det særs velegnet var det iskalde vannet og lumske strømforholdene. Dermed ble The Rock et ideelt sted for folk det var knyttet stor rømningsfare til. Alcatraz var i funksjon som høysikkerhetsfengsel frem til 1963. Blant berømte innsatte var Al Capone (1934-39), Robert Stroud (1942-59), George "Machine Gun" Kelly (1934-51) og Alvin "Creepy" Karpis (1936-62).

I løpet av de 29 årene Alcatraz var høysikkerhetsfengsel, skal ingen fange ha lykkes i å flykte. Alle forsøk var enten mislykkede eller endte med døden ved skytning under flukt, eller ved drukning i det iskalde vannet. Alle fanger måtte dusje i varmt vann to ganger i uken for at de ikke skulle kunne venne kroppen til sterk kulde.

Tre fanger som i 1962 klarte å grave seg ut av cellene og legge på svøm, forsvant. Formodentlig druknet de, men likene ble aldri funnet. En senere flukt i desember samme år viste imidlertid at det var mulig å svømme i land. Rømlingen ble funnet utslitt og halvt ihjelfrosset på stranden.

Fengselet ble på grunn av forfall og uforholdsmessig høye vedlikeholdskostnader stengt den 21. mars 1963. Det er nå et fengselsmuseum som anløpes av passasjerbåt flere ganger daglig.

## [rediger] Eksterne lenker

- Air visit of 'Alcatraz' in Photographs

Hentet fra «http://no.wikipedia.org../../../a/l/c/Alcatraz.html»

Kategorier: California | Øyer i USA

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Bosanski
- Български
- Česky
- Deutsch
- Ελληνικά
- English
- Español
- Français
- Bahasa Indonesia
- Íslenska
- Italiano
- עברית
- Nederlands
- 日本語
- Polski
- Português
- Română
- Русский
- Slovenčina
- Suomi
- Svenska